smcproject/ml-wiki-sentences huggingface dataset:
ഇത്തരം വ്യാഖ്യാനം വഴിമാത്രമേ ഈ കൃതിയിലെ പരസ്പരബന്ധമില്ലാത്തവയെന്നു തോന്നിക്കുന്ന വർണ്ണനകളെയും രംഗങ്ങളെയും കൂട്ടിയിണക്കി അതിന്റെ അഖണ്ഡത നിലനിർ‍ത്താനും വിശുദ്ധഗ്രന്ഥത്തിലെ അതിന്റെ സ്ഥാനത്തിനും പാട്ടുകളുടെ പാട്ടെന്ന പേരിനും നീതീകരണം കണ്ടെത്താനും സാധ്യമാവൂ എന്ന് ഈ നിലപാടെടുക്കുന്നവർ വാദിക്കുന്നു.
എന്നാൽ ആധുനിക വ്യാഖ്യാതാക്കാൾ മിക്കവരും ഈ കൃതിയെ, ഒട്ടേറെ സമാനതകളുള്ള കുറേ പ്രേമഗീതങ്ങളുടെ സമാഹാരമായാണ് കണക്കാക്കുന്നത്.
അത് പ്രബോധനം ലക്‌ഷ്യമാക്കി എഴുതപ്പെട്ട കൃതിയല്ല.
വായിക്കുന്നവരുടെ ഹൃദയത്തെ സ്പർശിച്ച് അനന്ദിപ്പിക്കുകയും പുളകം കൊള്ളിക്കുകയും ചെയ്യുകയെന്നതാണ് അതിന്റെ ലക്‌ഷ്യം.
അതിന്റെ ഊന്നൽ മതപരമോ ആത്മീയമോ ആണെന്ന് പറയുന്നത് ശരിയായിരിക്കുകയില്ല.
അതേസമയം പ്രേമത്തേയും ലൈംഗികതയേയും ദൈവനിഷേധവുമായി കൂട്ടിക്കുഴക്കുന്നവർക്കു മാത്രമേ അതിൽ മതനിരാസമോ, മതവിരുദ്ധതയോ കണ്ടെത്താൻ കഴിയൂ.
മഹാകവി ചങ്ങമ്പു‍ഴയുടെ 'ദിവ്യഗീതം' ഉത്തമഗീതത്തിൻറെ മലയാളപരിഭാഷയാണ്. 'ഗീതങ്ങളുടെ ഗീതം ശോശന്നയുടേത്' എന്ന പേരിൽ എൻ. പി. ചന്ദ്രശേഖരൻ ഉത്തമഗീതത്തിൻറെ പുനരാവിഷ്കാരം നിർവഹിച്ചിട്ടുമുണ്ട്.
(റാസ്ബെറി ബുക്സ്, കോ‍ഴിക്കോട്) കുറിപ്പുകൾ
ശൂലേംകാരിയെന്നത് ശൂനേംകാരിയെന്നാണ് വായിക്കേണ്ടതെന്നും, വാർദ്ധക്യത്തിൽ ദാവീദുരാജാവിനെ പരിചരിക്കാൻ ഏ‍ർപ്പെടുത്തപ്പെട്ട ശൂനേംകാരി അബീശഗ് എന്ന പെൺകുട്ടിയാണ് ഉത്തമഗീതത്തിലെ നായിക എന്നും വാദിക്കുന്നവരുണ്ട്.
ശൂലേംകാരി, സോളമന്റെ വിജ്ഞാനത്തെക്കുറിച്ചറിഞ്ഞുവന്ന ശേബയിലെ രാജ്ഞിയായിരുന്നെന്നും, ഫറവോന്റെ പുത്രിയായിരുന്നെന്നും ഒക്കെ വാദമുണ്ട്.
You, my love, excite men as a mare excites the stallions of Pharoah's chariots.
ഈ കാവ്യത്തിലൊരിടത്തും  'അച്ഛൻ' കടന്നുവരുന്നില്ല എന്നത് ശ്രദ്ധിക്കപ്പെട്ടിട്ടുണ്ട്.
"ഈ കാവ്യത്തിലൊരിടത്തും പിതൃബിംബമില്ല.  അമ്മയും സഹോദരനും സഹോദരിയുമാണ് അതിലെ ചെറുകുടുംബത്തിലെ അംഗങ്ങൾ.("Its nuclear family consists of mother, brother and sister.")
There is nothing particularly religious in Song of songs.
One must hasten to add that neither is there anything irreligious or antireligious, except to those prurient minds who identify sensual love with impiety.
അവലംബം ↑ ഉത്തമഗീതം - കെ.സി.ബി.സി.ബൈബിൾ കമ്മീഷൻ തയ്യാറാക്കിയ ബൈബിൽ വിവർത്തനം ↑ ഉത്തമഗീതം 7:1 ↑ ഉത്തമഗീതം 1:5-6 ↑ ഉത്തമഗീതം 2:10-14 - ഓശാന മലയാളം ബൈബിൾ ↑ ഉത്തമഗീതം 3:1-4 - ഓശാന മലയാളം ബൈബിൾ ↑ ഉത്തമഗീതം 5:2-6 - ഓശാന മലയാളം ബൈബിൾ ↑ Cambridge Companion to the Bible ↑ ഉത്തമഗീതം 8:8 - കെ.സി.ബി.സി.ബൈബിൾ കമ്മീഷൻ തയ്യാറാക്കിയ ബൈബിൽ വിവർത്തനം ↑ ഉത്തമഗീതം 1:13 ↑ ഉത്തമഗീതം: അദ്ധ്യായം 7 ↑ Oxford Companion to the Bible - Song of Solomon ↑ "....tradition has it that the Song of Songs was saved by the advocacy of Aquiba, as a religious allegory".
The Canon, Frank Kermode, The Literary Guide to the Bible(പുറം 601) ↑ Catholic Encyclopedia - Canticle of Canticles ↑ " Composed not to teach, but to touch, to please, and to delight " - Oxford Companion to the Bible - Song of Solomon ↑ പഴയനിയമത്തിലെ രാജാക്കന്മാരുടെ ഒന്നാം പുസ്തകം 1:3-4 ↑ Early Jewish Writings - Information on Song of Solomon - http://www.earlyjewishwritings.com/song.html ↑ The Song of Songs Revealed - Chapter 1 - http://www.rakkav.com/song/pages/song01.htm Archived 2010-12-07 at the Wayback Machine .
↑ Song of Songs 1:9 - Good News Bible(American Bible Society) ↑ ഉത്തമഗീതം, ഫ്രാൻസിസ് ലാൻഡി, The Literary Guide to the Bible(പുറം 314) (Edited by Robert Alter and Frank Kermode) ↑ Early Jewish Writings - Information on Song of solomon - ലിങ്ക് മുകളിൽ
ഉത്തര ഉണ്ണി
ഉത്തരാ ഉണ്ണി കേരളത്തിൽ നിന്നുള്ള പരുസ്കാരങ്ങൾ നേടിയ പരിശീലന സിദ്ധിച്ച ഒരു ഭാരതനാട്യ നർത്തകിയും യുനെസ്കോയുടെ അന്താരാഷ്ട്ര ഡാൻസ് കൗൺസിൽ അംഗവുമാണ്.
ഹ്രസ്വചിത്രങ്ങൾ, ഡോക്യുമെന്ററികൾ, സംഗീത വീഡിയോകൾ എന്നിവ നിർമ്മിക്കുന്നതിലും സംവിധാനം ചെയ്യുന്നതിലും അവർ വൈദഗ്ദ്ധ്യം നേടിയിട്ടുണ്ട്.
ഒരു അഭിനേത്രികൂടിയായ അവർ പ്രധാനമായി തമിഴ്, മലയാള ചലച്ചിത്രങ്ങളിൽ വേഷങ്ങൾ അവതരിപ്പിക്കാറുണ്ട്.
കൊച്ചിയിലെ ടെമ്പിൾ സ്റ്റെപ്സ് എന്നറിയപ്പെടുന്ന നൃത്ത അക്കാദമിയുടെ മേധാവിയായി പ്രവർത്തിക്കുന്ന അവർ ജയ്ഹിന്ദ് ടിവിയിലെ പരിപാടികളുടെ അവതാരകകൂടിയാണ്.
അവലംബം ↑ ↑ {{ cite web }} : Cite has empty unknown parameter: | 5= ( help ) ↑ {{ cite web }} : Cite has empty unknown parameter: | 6= ( help )
ഉത്തപുരം ഈ ലേഖനം ഒരു അനാഥലേഖനമാണ് .
തമിഴ്നാട്ടിലെ മധുര ജില്ലയിലെ ഒരു ഗ്രാമമാണ് ഉത്തപുരം .
തൊട്ടകൂടായ്മയും തീണ്ടിക്കൂടായ്മയും നിലവിലുള്ള ചുരുക്കം ഇന്ത്യൻ ഗ്രാമങ്ങളിലൊന്നാണിത്.
പുറത്തേക്കുള്ള കണ്ണികൾ മലയാള മനോരമ ഓൺലൈനിലെ വാർത്ത
ഉത്തമ സാധാരണ ഘടകം ഇംഗ്ലീഷ് വിലാസം https://ml.wikipedia.org/wiki/Greatest_common_divisor
രണ്ടു സംഖ്യകളുടെ പൊതുഘടകങ്ങളിൽ ഏറ്റവും വലിയതിനെ അവയുടെ ഉത്തമ സാമാന്യ ഘടകം അഥവാ ഉ.
(ഉസാഘ) എന്നു വിളിക്കുന്നു.
അതായത് രണ്ടു സംഖ്യകളേയും ശിഷ്ടമില്ലാതെ ഹരിക്കുവാൻ സാധിക്കുന്ന, പൂജ്യത്തിനു മുകളിലുള്ള ഏറ്റവും ഉയർന്ന പൊതുവായ സംഖ്യയാണ്‌ ഉ.
ഇംഗ്ലീഷ് :greatest common divisor (gcd), greatest common factor (gcf) അഥവാ highest common factor (hcf)
a , b എന്നിവ പൂജ്യമല്ലെങ്കിൽ, a , b എന്നിവയുടെ ഉത്തമ സാമാന്യ ഘടകം, അവയുടെ ലഘുതമ സാധാരണ ഗുണിതം (lcm) ഉപയോഗിച്ച് കണക്കാക്കാം gcd ⁡ ( a , b ) = a ⋅ b lcm ⁡ ( a , b ) .
{\displaystyle \operatorname {gcd} (a,b)={\frac {a\cdot b}{\operatorname {lcm} (a,b)}}.
രണ്ട് സംഖ്യകളുടെ ഉസാഘ കാണാനുപയോഗിക്കുന്ന ഒരു അൽഗൊരിതമാണ് യൂക്ലിഡിന്റെ അൽഗൊരിതം .
ഉദാഹരണം 12 - ന്റെ ഘടകങ്ങൾ = 1, 2, 3, 4, 6, 12
18 - ന്റെ ഘടകങ്ങൾ - 1, 2, 3, 6, 9, 18 പൊതു ഘടകങ്ങൾ = 1, 2, 3, 6
ഏറ്റവും വലിയ പൊതുഘടകമായ 6 ആണ്‌ 12, 18 എന്നീ സംഖ്യകളുടെ ഉ.
ലഘുതമ സാധാരണ ഗുണിതം .
ഉത്തമാങ്കം അധമാങ്കം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗണിതശാസ്‌ത്ര വിശകലനത്തിൽ ഒരു ഏകദത്തിന്റെ ഉത്തമാങ്കം, അധമാങ്കം (Maxima, Minima) എന്നിവ മണ്ഡലത്തിലോ രംഗത്തിലോ ഉളള ആ ഏകദത്തിൻ്റെ ഏറ്റവും ഉയ൪ന്നതും ഏറ്റവും താഴ്ന്നതുമായ മൂല്യത്തെയാണ് കുറിക്കുന്നത്.
ഇവയെ ഒരുമിച്ച് അന്തിമാങ്കങ്ങൾ (Extrema) എന്നുപറയുന്നു.
ഉത്തമാങ്കവും അധമാങ്കവും കണ്ടുപിടിക്കുന്നതിനുളള പൊതുസങ്കേതം ആദ്യമായി നിർദ്ദേശിച്ചത് പിയറെ ഡി ഫെ൪മാറ്റ് (Pierre de Fermat) എന്ന ഗണിതജ്ഞനാണ്.
ഗണസിദ്ധാന്തത്തിൽ നി൪വ്വചിക്കെപ്പട്ടിട്ടുളളതുപോലെ ഒരു ഗണത്തിലെ ഉത്തമാങ്കം ആ ഗണത്തിലെ ഏറ്റവും വലിയസംഖ്യയും അധമാങ്കം  ഏറ്റവു ചെറിയസംഖ്യയുമാണ്.
പരിധിരഹിത അനന്ത ഗണങ്ങൾക്ക് ഉത്തമാങ്കവും അധമാങ്കവും ഇല്ല.
ഉദാഹരണം സാക്ഷാൽ സംഖ്യ (Real Numbers) കളുടെ ഗണം
ആഗമങ്ങൾ (ബുദ്ധമതം)
ആദ്യകാലബുദ്ധമതഗ്രന്ഥങ്ങളുടെ ശേഖരത്തിനെ വിശേഷിപ്പിക്കുന്ന പേരാണ് ആഗമ ("വിശുദ്ധ പ്രവൃത്തി" അല്ലെങ്കിൽ "തിരുവെഴുത്ത്" ).
അഞ്ചു ആഗമങ്ങളും ഒരുമിച്ചു ചേർന്നതായിരുന്നു ആദ്യകാല ബുദ്ധദർശനങ്ങളിലെ സുത്തപിടകം .
എന്നാൽ ഥേരവാദത്തിൽ ആഗമങ്ങൾക്കു പകരം നികായം എന്ന പദമാണുപയോഗിക്കുന്നത്.
ബുദ്ധമതത്തിൽ , ആദ്യകാല ബുദ്ധദർശനങ്ങളിലെ പ്രഭാഷണങ്ങളുടെ സമാഹരണത്തിനെയാണ് ആഗമ എന്ന പദം കൊണ്ട് വിശേഷിപ്പിക്കുന്നത്.
ഈ സമാഹരണങ്ങൾ പ്രധാനമായും സൂക്ഷിച്ചു വക്കപ്പെട്ടത് ചൈനീസ് ഭാഷയിലാണ്.
പ്രാകൃതത്തിലും / സംസ്കൃതത്തിലും ഇതിലെ കാര്യമായ ഭാഗങ്ങൾ നിലനിൽക്കുന്നു.
ഗാന്ധാരി ഭാഷയിലും ടിബറ്റൻ ഭാഷയിലും ഇതിലെ ഗണ്യമായ ഭാഗങ്ങൾ ഇപ്പോഴും അവശേഷിക്കുന്നു.
ചില സമയങ്ങളിൽ ആഗമ എന്ന പദം ഒരു പ്രത്യേക പ്രമാണങ്ങൾക്കുപകരം ഒരു വിഭാഗം പ്രമാണത്തെ സൂചിപ്പിക്കുന്നു.
ആഗമത്തിന്റെ അർത്ഥം സുത്തപിടകത്തേയും വിനയപിടകത്തേയും ഉൾക്കൊള്ളുന്നു.
മഹായാനത്തിലെ അഭിധർമ്മത്തിനെക്കുറിച്ച് വിവരിക്കുന്ന  നാലാം നൂറ്റാണ്ടിൽ ആസംഗയാൽഎഴുതപ്പെട്ട അഭിധർമസമുച്ചയ, ശ്രാവകപിടകം പോലെ പ്രാകൃതത്തിലേയും സംസ്കൃതത്തിലേയും ആഗമങ്ങൾ അടങ്ങുന്ന ശേഖരമാണ്.
ജെൻസ്-ഉവെ ഹാർട്ട്മാന്റെ അഭിപ്രായത്തിൽ, ബുദ്ധമതപാരമ്പര്യമനുസരിച്ച് ഒന്നാം ബുദ്ധമതസമിതിയിൽ വച്ചു തന്നെ ബുദ്ധന്റെ പ്രഭാഷണങ്ങൾ സമാഹരിച്ചിരുന്നു.
എന്നാൽ ബുദ്ധമതപണ്ഡിതന്മാരുടെ അഭിപ്രായത്തിൽ ഗ്രന്ഥങ്ങളുടെ എണ്ണവും വലിപ്പവും വർദ്ധിക്കാൻ തുടങ്ങുകയും അതുമൂലം പ്രഭാഷണങ്ങളുടെ ഭാഷയിലും ആശയങ്ങളിലും വ്യത്യാസങ്ങൾ പ്രകടമാവാൻ തുടങ്ങുകയും ചെയ്തു.
ആദ്യകാല ബുദ്ധമതസമ്പ്രദായങ്ങളായ സർവ്വസ്തിവാദ, കാശ്യപീയ, മഹാസാംഘിക, ധർമ്മഗുപ്തക എന്നിവയിൽ ആഗമങ്ങളിൽ വ്യത്യാസങ്ങളുണ്ടായിരുന്നു.
സമകാലീന ബുദ്ധമതപണ്ഡിതർ ആഗമങ്ങളെ നികായങ്ങളുമായി താരതമ്യപ്പെടുത്തി ആഗമങ്ങളിലെ മാറ്റങ്ങളും അവയുടെ അടിസ്ഥാനമായ ഘടനകളും മനസ്സിലാക്കാൻ ശ്രമിക്കുന്നു.
ആദ്യകാല ബുദ്ധമതത്തിന്റെ ഗ്രന്ഥങ്ങളുടെ ചരിത്രപരമായ ആധികാരിക വിലയിരുത്താൻ ആഗമങ്ങളുടെ നിലനിൽപ്പും സുത്തപിടകയുമായി അതിനുള്ള സാമ്യവും പണ്ഡിതന്മാർ ഉപയോഗിക്കുന്നു.
വിവിധ ആഗമങ്ങൾ
നിലവിൽ ആഗമങ്ങളുടെ നാല് ശേഖരങ്ങൾ ലഭ്യമാണ്.
അതിലൊന്ന് അപൂർണ്ണമാണ്.
അതിനെക്കുറിച്ചുള്ള റഫറൻസുകൾ മാത്രമേ ലഭ്യമുള്ളൂ (ക്ഷുദ്രകാഗമ).
നിലവിലുള്ള നാല് ശേഖരങ്ങളും ചൈനീസ് വിവർത്തനത്തിൽ (ആഗമ: 阿含 經) മാത്രമേ സംരക്ഷിക്കപ്പെട്ടിട്ടുള്ളൂ.
എന്നാലും നാലിന്റെയും ചെറിയ ഭാഗങ്ങൾ സംസ്കൃതത്തിൽ അടുത്തിടെ കണ്ടെത്തിയിട്ടുണ്ട്.
അഞ്ച് ആഗമങ്ങളിൽ നാലെണ്ണവും ടിബറ്റനിൽ സംരക്ഷിക്കപ്പെട്ടിട്ടുണ്ട്.
അഞ്ച് ആഗമങ്ങൾ താഴെപ്പറയുന്നവയാണ്: ദീർ‌ഘ ആഗമം
ദീർഘ ആഗമം ("നീണ്ട പ്രഭാഷണങ്ങൾ) ഥേരവാദ സമ്പ്രദായത്തിലെ ദിഗ്ഗനികായവുമായി സാമ്യം പുലർത്തുന്നു.
ധർമ്മഗുപ്തക(法藏部) സമ്പ്രദായത്തിലുള്ള ദീർഘ ആഗമത്തിന്റെ ഒരു പൂർണ്ണമായ പതിപ്പ് ബുദ്ധയശസും (佛陀耶舍) ഷു ഫൊനിയാനും (竺佛念) എ.ഡി. 413-ൽ പിൽക്കാല ക്വിൻ രാജവംശത്തിന്റെ (後秦) കാലഘട്ടത്തിൽ സമാഹരിച്ചു.
ഥേരവാദ ദിഗ്ഗ നികായത്തിൽ 34 സൂത്രങ്ങളുള്ളപ്പോൾ ഇതിൽ 30 സൂത്രങ്ങളാണുള്ളത്.
സർ‌വസ്തിവാദ ദീർഘ ആഗമത്തിന്റെ “ഗണ്യമായ” ഭാഗം സംസ്‌കൃതത്തിൽ‌ നിലനിൽക്കുന്നുണ്ട്.
ടിബറ്റൻ‌ വിവർ‌ത്തനത്തിൽ‌ ചില ഭാഗങ്ങൾ‌ മാത്രമാണ് നിലനിൽ‌ക്കുന്നത്.
മധ്യമ ആഗമം
മധ്യമ ആഗമം (  "മിഡിൽ-ലെങ്ത് പ്രഭാഷണങ്ങൾ") ഥേരവാദ സമ്പ്രദായത്തിലെ മജ്ജിമനികായവുമായി സാമ്യം പുലർത്തുന്നു.
കിഴക്കൻ ജിൻ രാജവംശത്തിന്റെ കാലഘട്ടത്തിൽ (397-398) സംഘദേവയാണ് (  ) സർവ്വസ്തിവാദ സമ്പ്രദായത്തിൽ മധ്യമ ആഗമത്തിന്റെ പൂർണ്ണമായ വിവർത്തനം നടത്തിയത്  .
പാലിയിലുള്ള മജ്ജിമ നികായത്തിലെ 152 സൂത്രങ്ങളിൽ നിന്ന് വ്യത്യസ്തമായി സർവ്വസ്തിവാദ സമ്പ്രദായത്തിലെ മധ്യമ ആഗമത്തിൽ 222 സൂത്രങ്ങൾ അടങ്ങിയിരിക്കുന്നു.
ടിബറ്റൻ വിവർത്തനത്തിൽ സർവ്വസ്തിവാദ മധ്യമ ആഗമത്തിന്റെ ഭാഗങ്ങൾ നിലനിൽക്കുന്നുണ്ട്.
സംയുക്ത ആഗമം
സായുക്ത ആഗമ ("ബന്ധിപ്പിച്ചിട്ടുള്ള പ്രഭാഷണങ്ങൾ", സൂ അഹൻജാങ് 經 經 經 തായ്ഷോ 2.99) ഥേരവാദ സമ്പ്രദായത്തിലെ സംയുത്ത നികയയുമായി യോജിക്കുന്നു.
സർ‌വസ്തിവാദസമ്പ്രദായത്തിലെ (說 一切)   സംയുക്ത ആഗമത്തിന്റെ സമ്പൂർണ്ണ ചൈനീസ് വിവർത്തനം ഗുണഭദ്ര (求 那)  (宋), ക്രി.
435-443 കാലഘട്ടത്തിൽ നടത്തി.
സർവ്വസ്തിവാദ സംയുക്ത ആഗമത്തിന്റെ ചില ഭാഗങ്ങൾ സംസ്കൃതത്തിലും ടിബറ്റൻ വിവർത്തനത്തിലും നിലനിൽക്കുന്നു.
2014-ൽ, വാങ് ജിയാൻവിയും ജിൻ ഹുയിയും രചിച്ച സംയുക്ത ആഗമത്തിന്റെ ശേഖരവും വ്യാഖ്യാനവും 雜 阿含 經
സംയുക്ത ആഗമത്തിന്റെ കാശ്യപീയ സമ്പ്രദായത്തിലുള്ള  അപൂർണ്ണമായ ഒരു ചൈനീസ് പരിഭാഷ നിലവിലുണ്ട്.
സർവ്വസ്തിവാദ, കാശ്യപീയ, ഥേരവാദ ഗ്രന്ഥങ്ങളുടെ താരതമ്യം ഉള്ളടക്കത്തിന്റെ സ്ഥിരത വെളിപ്പെടുത്തുന്നു.
എന്നാൽത്തന്നെയും ഓരോ സമ്പ്രദായത്തിലും മറ്റുള്ളവയിൽ കാണാത്ത പാഠങ്ങൾ അടങ്ങിയിരിക്കുന്നു.
ഏകോത്തര ആഗമ
ഏകോത്തര ആഗമ ( "അക്കമിട്ട പ്രഭാഷണങ്ങൾ" ജേന്ഗ്യീ അഹ́ന്ജീന്ഗ്, 增壹阿含經ടൈഷൊ 125) ഥേരവാദ സമ്പ്രദായത്തിലെ അങ്കുത്തര നികായവുമായി യോജിക്കുന്നു.
എകോത്തര ആഗമത്തിന്റെ പൂർണ്ണമായ പതിപ്പ് ഫു ക്വിൻ സംസ്ഥാനത്തിലെ (苻 秦) ധർമ്മനന്ദി (曇 ) വിവർത്തനം ചെയ്തു.
എ.ഡി 397–398 ൽ ഗൗതമ സംഘദേവ ഇത് പരിശോധിച്ച് ചിട്ടപ്പെടുത്തി.
ഇത് സർവ്വസ്തിവാദ സമ്പ്രദായത്തിൽ നിന്നാണെന്നാണ് കരുതിയിരുന്നെങ്കിലും അടുത്തിടെ മഹാസംഘികശാഖയും ഇതിന്റെ ഉൽഭവമായി നിർദ്ദേശിക്കപ്പെട്ടിട്ടുണ്ട്.
എ.കെ. വാർഡറുടെ അഭിപ്രായത്തിൽ, സന്യാസിമാർക്കായി 250 പ്രതിമോക്ഷ നിയമങ്ങൾ എകോത്തര ആഗമ പരാമർശിക്കുന്നു.
ഈ നിയമങ്ങൾ ചൈനീസ് ബുദ്ധമത സമ്പ്രദായത്തിലുള്ള ധർമ്മഗുപ്തക വിനയത്തിലേതാണ്.
ചില നിയമങ്ങൾ മഹാസംഘിക സമ്പ്രദായസിദ്ധാന്തങ്ങൾക്ക് വിരുദ്ധമാണെന്ന് അദ്ദേഹം അഭിപ്രായപ്പെടുന്നു, കൂടാതെ അവ നിലവിൽ അറിയപ്പെടുന്ന ധർമ്മഗുപ്തക വീക്ഷണങ്ങളോട് യോജിക്കുന്നുവെന്നും അദ്ദേഹം പറയുന്നു.
അതിനാൽ നിലവിലുള്ള എകോത്തര ആഗമ ധർമ്മഗുപ്തക സമ്പ്രദായത്തിലേതാണെന്നദ്ദേഹം നിഗമനം നടത്തുന്നു.
ചൈനീസ് ബുദ്ധസമ്പ്രദായത്തിലുള്ള സുത്തപിടകയുടെ നാല് ആഗമങ്ങളിൽ ഥേരവാദ പതിപ്പിൽ നിന്ന് ഏറ്റവും വ്യത്യസ്തമാണ് ഏകോത്തര ആഗമ.
അഷ്ടമാർഗ്ഗങ്ങൾ പോലെയുള്ള പ്രധാനപ്പെട്ട പഠിപ്പിക്കലുകളിൽ പോലും വകഭേദങ്ങൾ എകോത്തര ആഗമയിൽ അടങ്ങിയിരിക്കുന്നു.
കിയോണിന്റെ അഭിപ്രായമനുസരിച്ച് “പാലിയും ചൈനീസ് പതിപ്പുകളും തമ്മിൽ ഗണ്യമായ വ്യത്യാസമുണ്ട്.
ക്ഷുദ്രക ആഗമ അല്ലെങ്കിൽ ക്ഷുദ്രകപിടക
ക്ഷുദ്രക ആഗമ ( "മൈനർ ശേഖരം") ചില സമ്പ്രദായങ്ങളിൽ നില നിന്നിരുന്ന കുദ്ദക നികായവുമായി പൊരുത്തപ്പെടുന്നതാണ്.
ധർമ്മഗുപ്തക വിനയയുടെ ചൈനീസ് വിവർത്തനത്തിൽ ക്ഷുദ്രക ആഗമയുടെ ഉള്ളടക്കത്തിന്റെ പട്ടിക നൽകിയിരിക്കുന്നു.
ഗാന്ധാരി ഭാഷയിൽ ഇതിന്റെ ഭാഗങ്ങൾ കണ്ടെത്തിയതായി കരുതുന്നു.
ഈ ആഗമയിൽ നിന്നുള്ള ഭാഗങ്ങൾ ടിബറ്റൻ, ചൈനീസ് വിവർത്തനം എന്നിവയിലും നിലനിൽക്കുന്നു.
ചില സമ്പ്രദായങ്ങൾ പ്രത്യേകിച്ച് സർ‌വ്വസ്തിവാദ നാല് ആഗമങ്ങളെ മാത്രമേ അംഗീകരിച്ചിട്ടുള്ളൂ.
ആ സമ്പ്രദായങ്ങൾക്ക് ഒരു "ക്ഷുദ്രക" ഉണ്ടായിരുന്നെങ്കിലും അതിനെ ഒരു "ആഗമ" ആയി കണക്കാക്കിയിരുന്നില്ല.
സമകാലികരായ ചില പണ്ഡിതരുടെ അഭിപ്രായത്തിൽ ധർമ്മഗുപ്തക ഉൾപ്പെടെയുള്ളവർ ഇതിനെ "ക്ഷുദ്രക പിടക" എന്നാണ് വിശേഷിപ്പിച്ചിരുന്നത്.
മറ്റു പാഠങ്ങൾ
കൂടാതെ, പ്രധാന ശേഖരങ്ങൾക്ക് പുറമെ ആഗമ ശൈലിയിലുള്ള പാഠങ്ങൾ വിവിധ സ്രോതസ്സുകളിൽ കാണപ്പെടുന്നു: ചൈനീസ് പ്രമാണങ്ങളിലെ ഭാഗികമായ ആഗമ ശേഖരണങ്ങളും സ്വതന്ത്ര സൂത്രങ്ങളും.
ടിബറ്റൻ പ്രമാണങ്ങളിലെ സ്വതന്ത്ര സൂത്രങ്ങൾ.
സംസ്കൃതത്തിലോ ഗാന്ധാരിയിലോ മറ്റ് പുരാതന ഇന്ത്യൻ ഭാഷകളിലോ ഉള്ള പുരാതന കയ്യെഴുത്തുപ്രതികളിൽ നിന്ന് പുനർനിർമ്മിച്ച സൂത്രങ്ങൾ.
മഹായാന സൂത്രങ്ങൾ, അഭിധർമ്മ ഗ്രന്ഥങ്ങൾ, പിന്നീടുള്ള വ്യാഖ്യാനങ്ങൾ മുതലായവയിൽ സംരക്ഷിച്ചിരിക്കുന്ന ആഗമ സൂത്രങ്ങളിൽ നിന്നുള്ള ഭാഗങ്ങളും ഉദ്ധരണികളും.
ഒറ്റപ്പെട്ട വാക്യങ്ങൾ ലിഖിതങ്ങളിൽ സംരക്ഷിച്ചിരിക്കുന്നു.
ഉദാഹരണത്തിന്, ലുമ്പിനിയിലെ അശോക സ്തംഭത്തിലുള്ള മഹാപരിനിർവാണ സൂത്രത്തിൽ നിന്നുള്ള ഒരു ഉദ്ധരണി ഇഹാ ബുദ്ധെ ജാതെ.
അവലംബങ്ങൾ ഉറവിടങ്ങൾ ആനന്ദജോതി ഭിക്കു (2004).
ഉരഗ സൂത്ത .
Http://www.ancient-buddhist-texts.net/Buddhist-Texts/C4-Uraga-Verses/index.htm- ലെ "പുരാതന ബുദ്ധമത പാഠങ്ങളിൽ" നിന്ന് 13 ഡിസംബർ 2008 ന് ശേഖരിച്ചത്.
ബ്രോ, ജോൺ (2001).
Gāndhārī .
ദില്ലി: മോത്തിലാൽ ബനാർസിദാസ് പബ്ലിഷേഴ്‌സ് പ്രൈവറ്റ് ലിമിറ്റഡ്.
മോണിയർ-വില്യംസ്, മോണിയർ (1899, 1964).
ഒരു സംസ്കൃത-ഇംഗ്ലീഷ് നിഘണ്ടു .
ലണ്ടൻ: ഓക്സ്ഫോർഡ് യൂണിവേഴ്സിറ്റി പ്രസ്സ്.
ISBN 0-19-864308-X ISBN 0-19-864308-എക്സ് .
Http://www.sanskrit-lexicon.uni-koeln.de/scans/MWScan/index.php?sfx=pdf എന്നതിലെ "കൊളോൺ യൂണിവേഴ്‌സിറ്റി" യിൽ നിന്ന് 12 ഡിസംബർ 2008 ന് ശേഖരിച്ചത്.
ഇച്ചിമുര, ഷോഹെ, ട്രാൻസ്.
(2016-2017).
ബുദ്ധന്റെ ദൈർഘ്യമേറിയ പ്രഭാഷണങ്ങളുടെ കാനോനിക്കൽ പുസ്തകം Archived 2017-02-20 at the Wayback Machine .
I, വാല്യം.
II, ബുക്യോ ഡെൻഡോ ക്യോകായ് അമേരിക്ക നോർമൻ, കെആർ (1983).
പാലി സാഹിത്യം: ബുദ്ധമതത്തിലെ എല്ലാ ഹിനായന സ്കൂളുകളിലെയും പ്രാകൃതത്തിലും സംസ്കൃതത്തിലും കാനോനിക്കൽ സാഹിത്യം ഉൾപ്പെടുന്നു .
വീസ്ബാഡൻ: ഓട്ടോ ഹരാസ്സോവിറ്റ്സ്.
റൈസ് ഡേവിഡ്സ്, ടിഡബ്ല്യു വില്യം സ്റ്റെഡെ (എഡിറ്റർമാർ) (1921-5).
പാലി ടെക്സ്റ്റ് സൊസൈറ്റിയുടെ പാലി-ഇംഗ്ലീഷ് നിഘണ്ടു .
ചിപ്‌സ്റ്റഡ്: പാലി ടെക്സ്റ്റ് സൊസൈറ്റി .
Http://dsal.uchicago.edu/dictionary/pali/ എന്നതിലെ "യു. ചിക്കാഗോ" യിൽ നിന്ന് 12 ഡിസംബർ 2008 ന് ശേഖരിച്ചത്.
ത്രിപാടി, ചന്ദ്ര.
(എഡി.) (1962).
സംസ്കൃതടെക്സ്റ്റെ ഓസ് ഡെൻ ടർഫാൻഫുണ്ടനിലെ (ഫാൻഫണ്ട്സ്വാൻസിഗ് സത്രാസ് ഡെസ് നിഡനാസായുക്ത '. VIII).
എഡിറ്റ് ചെയ്തത് ഏണസ്റ്റ് വാൾഡ്‌സ്മിഡ്.
ബെർലിൻ: അക്കാദമി-വെർലാഗ്, 1962.
[ജർമ്മൻ ഭാഷയിലേക്കുള്ള വിവർത്തനം ഉൾപ്പെടുന്നു] ഗ്രന്ഥസൂചിക എനോമോട്ടോ, ഫ്യൂമിയോ (1986).
ചൈനീസ് ആഗമങ്ങളുടെ ഒറിജിനൽ ടെക്സ്റ്റുകളുടെ രൂപവത്കരണത്തെക്കുറിച്ച് , ബുദ്ധ പഠന അവലോകനങ്ങൾ 3 (1), 19-30 Saṃyuktāgama 《 雜 阿含 經
ആഗസ്റ്റോ പിനോഷെ ഇംഗ്ലീഷ് വിലാസം https://ml.wikipedia.org/wiki/Augusto_Pinochet ആഗസ്റ്റോ പിനോഷെ
ആഗസ്റ്റോ ജോസ് റാമൺ പിനോഷെ ഉഗാർട്ടെ (ജനനം - 1915 നവംബർ 25, മരണം - 2006 ഡിസംബർ 10 ) ചിലിയുടെ സൈന്യാധിപനും രാഷ്ട്രപതിയുമായിരുന്നു.
അദ്ദേഹം ഒരു സൈനിക വിപ്ലവത്തിലൂടെ 1973-ൽ ചിലിയിൽ ഭരണം പിടിച്ചെടുത്തു.
അന്ന് തിരഞ്ഞെടുത്ത ഭരണാധികാരിയായിരുന്ന സാൽ‌വഡോർ അലിൻഡേയെ ആണ് അട്ടിമറിയിലൂടെ പിനോഷെ പുറത്താക്കിയത്.
അമേരിക്കയുടെ പിന്തുണയോടെ അദ്ദേഹം ഒരു സൈനിക ഭരണകൂടം സ്ഥാപിച്ചു.
1974-ൽ പിനോഷെ സ്വയം രാഷ്ട്രപതിയായി അവരോധിച്ചു.
16 വർഷത്തോളം അദ്ദേഹം ചിലി ഭരിച്ചു.
അദ്ദേഹം വ്യാപകമായി നടപ്പാക്കിയ വാണിജ്യ പരിഷ്കാരങ്ങളും അമേരിക്കൻ മാതൃകയിലെ ഉദാരവൽക്കരണവും ആണ് ചിലിയുടെ ഇന്നത്തെ സുദൃഢമായ സമ്പദ് വ്യവസ്ഥയ്ക്ക് അടിസ്ഥാനമായത് എന്ന് പലരും വിശ്വസിക്കുന്നു.
അദ്ദേഹത്തിന്റെ എതിരാളികൾ ഈ സാമ്പത്തിക പരിഷ്കാരങ്ങൾ വൻ‌തോതിലുള്ള തൊഴിലില്ലായ്മ, ദാരിദ്ര്യം, ശമ്പളത്തിൽ വന്ന കുറവ് എന്നിവയ്ക്ക് കാരണം അദ്ദേഹത്തിന്റെ ഭരണം ആയിരുന്നു എന്നും ദീർഘകാല സാമ്പത്തിക ഭദ്രതയ്ക്ക് അദ്ദേഹത്തിന്റെ പരിക്ഷ്കാരങ്ങൾ ഗുണം ചെയ്തില്ല എന്നും വിശ്വസിക്കുന്നു.
ഓപ്പറേഷൻ കോണ്ടോർ എന്ന സൈനിക നടപടി പിനോഷെയുടെ സർക്കാർ നടപ്പാക്കി.
ചിലിയെ കമ്യൂണിസത്തിൽ നിന്നും രക്ഷിക്കുവാൻ ഇത് ആവശ്യമായിരുന്നു എന്ന് അദ്ദേഹം വിശ്വസിച്ചു.
ഈ സൈനിക നടപടിയിൽ 3000-ത്തോളം ഇടതുപക്ഷ അനുകൂലികളും സർക്കാർ വിരുദ്ധരും കൊല്ലപ്പെട്ടു.
30,000 പേരോളം ക്രൂരമായ പീഠനങ്ങൾക്ക് ഇരയായി.
2006-ൽ മരണ സമയത്ത് പിനോഷെയ്ക്ക് എതിരായി 300-ഓളം ക്രിമിനൽ കേസുകൾ ചിലിയിൽ നിലവിലുണ്ടായിരുന്നു.
മനുഷ്യാവകാശ ധ്വംസനത്തിനും വഴിവിട്ട് ധനം സമ്പാദിച്ചതിനുമായിരുന്നു മിക്ക കേസുകളും.
പിനോഷെ ലോകത്തിന്റെ പലഭാഗങ്ങളിലേയും ജനങ്ങളെ രണ്ടു ചേരിയായി തിരിക്കുന്നു.
അദ്ദേഹത്തിന്റെ വിമർശകർ മനുഷ്യാവകാശ ധ്വംസനത്തിന് പിനോഷെയെ വിമർശിക്കുമ്പോൾ അദ്ദേഹത്തിന്റെ അനുകൂലികൾ ചിലിയെ സാമ്പത്തിക ഭദ്രതയിലേക്ക് നയിച്ചതിനും ഒരു കമ്യൂണിസ്റ്റ് ഭരണം തിരിച്ചുവരുന്നത് തടഞ്ഞതിനും അദ്ദേഹത്തെ പ്രശംസിക്കുന്നു.
അവലംബം ↑ ജോർജ്ജ് വാഷിംഗ്ടൺ യൂണിവേഴ്സ്റ്റി നാഷണൽ സെക്യൂരിറ്റി ആർക്കൈവ്:"Pinochet: A Declassified Documentary Obit" and "CIA Acknowledges Ties to Pinochet's Repression" (2006) ↑ ↑ ↑ http://www.hartford-hwp.com/archives/42a/086.html ↑ http://www.scaruffi.com/politics/chile.html ↑ http://www.huppi.com/kangaroo/L-chichile.htm ↑ http://abcnews.go.com/International/wireStory?id=2714962 ↑ ↑ ↑ http://news.bbc.co.uk/2/hi/americas/6170117.stm Augusto Pinochet എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആഗസ്റ്റ് 15 (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/August_15_(Film)
മമ്മൂട്ടി നായകനായി ഷാജി കൈലാസ് സംവിധാന നിർവഹിച്ച് 2011 മാർച്ചിൽ പുറത്തിറങ്ങിയ മലയാളചലച്ചിത്രമാണ് ആഗസ്റ്റ് 15 .
ഇതിന്റെ തിരക്കഥ എസ്.എൻ. സ്വാമിയുടേതാണ് .
1988-ൽ പുറത്തിറങ്ങിയ സിബി മലയിൽ സംവിധാനം ചെയ്ത എസ്.എൻ. സ്വാമി തന്നെ തിരക്കഥ എഴുതിയ ആഗസ്റ്റ് 1 എന്ന ചിത്രത്തിന്റെ രണ്ടാം ഭാഗമാണ് ഈ ചിത്രം.
അഭിനേതാക്കൾ അഭിനേതാവ് കഥാപാത്രം മമ്മൂട്ടി ഡി.വൈ.എസ്.പി പെരുമാൾ ലാലു അലക്സ് തലൈവാസൽ വിജയ് ബിജു Menon ബാലചന്ദ്രൻ ചുള്ളിക്കാട്
ആഗാ ഖാൻ IV ഇംഗ്ലീഷ് വിലാസം https://ml.wikipedia.org/wiki/Prince_Karim_Aga_Khan
വിദേശ വ്യവസായിയും ഷിയാ മുസ്ലിം (ഇസ്മായീലി) ആഗോള നേതാവുമാണ് കരീം അൽ ഹുസൈനി ആഗാ ഖാൻ .
2014 ൽ പത്മ വിഭൂഷൺ പുരസ്കാരം ലഭിച്ചു.
സ്വന്തം മകനായ അലിഖാൻ രാജകുമാരൻ ജീവിച്ചിരിക്കെ ത്തന്നെ പൗത്രനായ ഷാ കരീമിനെ ആഗാ ഖാൻ III തന്റെ പിൻഗാമി (ആഗാ ഖാൻ IV) ആയി നാമനിർദ്ദേശം ചെയ്തു.
ഷാ കരീം ജനീവയിൽ 1936 ഡി.-ൽ ജാതനായി.
സ്വിറ്റ്സർലണ്ടിലും ഹാർവേർഡിലും വിദ്യാഭ്യാസം പൂർത്തിയാക്കിയ ഷാകരീം തന്റെ ആത്മീയ നേതൃത്വത്തിന്റെ തുടക്കം മുതൽ തന്നെ ഇസ്മായിലികളുടെ പ്രശ്നങ്ങളിൽ സജീവമായ ശ്രദ്ധചെലുത്തി.
1957-ൽ അദ്ദേഹം ആഗാ ഖാൻ IV ആയി.
ആറു ബില്യൻ പൗണ്ട് ആസ്തിയുള്ള ആളാണ് ആഗാ ഖാൻ.
റേസ്‌ഹോഴ്‌സ് ഉടമയായ ഇദ്ദേഹത്തിന് അറുന്നൂറോളം പന്തയക്കുതിരകൾ സ്വന്തമായുണ്ട്.
അഞ്ചു ഭൂഖണ്ഡങ്ങളിൽ  സ്വന്തമായി  വീടുകളുമുണ്ട്.
ജർമൻ പോപ് ഗായികയായിരുന്നു ആഗാ ഖാന്റെ ആദ്യ ഭാര്യ.
500 മില്യൻ പൗണ്ട് നൽകി ഇവരിൽ നിന്നു  വിവാഹമോചനം നേടി.
ചരിത്രത്തിലെ ഏറ്റവും ചെലവേറിയ ഡിവോഴ്‌സായാണ് ഇതു കരുതപ്പെടുന്നത്.
പുരസ്കാരങ്ങൾ പത്മ വിഭൂഷൺ അവലംബം ↑ ↑ പുറം കണ്ണികൾ Aga Khan IV വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് വിവരങ്ങൾ വിക്കിഡാറ്റയിൽനിന്ന് His Highness the Aga Khan Archived 2010-12-03 at the Wayback Machine .
NanoWisdoms Archive -- Dedicated to the Aga Khan's speeches and interviews (over 600 readings and 1,000 quotes) Archived 2021-04-11 at the Wayback Machine .
His Highness the Aga Khan Spiritual Leader of Shia Ismailis AN ISLAMIC CONSCIENCE: the Aga Khan and the Ismailis – Film of HH the Aga Khan IV Archived 2018-11-29 at the Wayback Machine .
About His Highness the Karim Aga Khan Archived 2011-11-06 at the Wayback Machine .
About Her Highness the Begum Aga Khan (PIF) Archived 2006-05-20 at the Wayback Machine .
Aga Khan Development Network The Institute of Ismaili Studies The Institute of Ismaili Studies: Introduction to His Highness the Aga Khan and Selected Speeches Archived 2008-09-30 at the Wayback Machine .
The Institute of Ismaili Studies Aga Khan article at SIPA (Columbia University) Archived 2006-06-19 at the Wayback Machine .
Brown University President Vartan Gregorian's introduction of the Aga Khan (1996 baccalaureate address) The Ismaili website Archived 2017-07-10 at the Wayback Machine .
Read the spirit
ആഗമാനന്ദൻ
ആഗമാനന്ദ സ്വാമികൾ ഇംഗ്ലീഷ് വിലാസം https://ml.wikipedia.org/wiki/Agamanandan ആഗമാനന്ദ സ്വാമികൾ
കാലടി രാമകൃഷ്ണ-അദ്വൈതാശ്രമത്തിന്റെ സ്ഥാപകനും മതപ്രചാരകനും വിദ്യാഭ്യാസചിന്തകനുമായിരുന്നു ആഗമാനന്ദ സ്വാമികൾ (1896 - 1961) .
പണ്ട് ഹരിജൻ എന്ന് വ്യവഹരിച്ചിരുന്ന പുലയ സമുദായത്തിൽ നിന്നും മൂന്ന് സഹോദരന്മാരെ സ്വാമികൾ ആശ്രമത്തിൽ ചേർത്ത് പഠിപ്പിച്ചു.
പത്മനാഭൻ ,അയ്യപ്പൻ, തങ്കച്ചൻ എന്നീ കുട്ടികൾ എല്ലാത്തിലും മിടുക്കരായി വളർന്നു.
ഉദ്യോഗസ്ഥരായി.
ഈ കുട്ടികളും സ്വാമികളും ചേർന്നാണ് ഇന്ന് ആശ്രമത്തിൽ കാണുന്ന വൃക്ഷലതാദികളെല്ലാം വച്ചുപിടിപ്പിച്ചത്.
ഇതിൽ മൂത്ത സഹോദരനായ പത്മനാഭന്റെ മകനാണ് എഴുത്തുകാരനായ ബിജു.
പി.നടുമുറ്റം ജീവിതരേഖ
കൊല്ലം ജില്ലയിലെ ചവറയിൽ ഒരു യാഥാസ്ഥിതിക ബ്രാഹ്മണകുടുംബത്തിലാണ് ഇദ്ദേഹം ജനിച്ചത്.
പന്മന ചോലയിൽ പുതുമനമഠത്തിൽ പരമേശ്വരൻ നമ്പ്യാതിരിയും, ചവറ വടശ്ശേരി മഠത്തിൽ ലക്ഷ്മീദേവി അന്തർജനവുമായിരുന്നു മാതാപിതാക്കൾ.
1928 ൽ സന്ന്യാസം സ്വീകരിക്കുന്നതിനുമുൻപുള്ള പേര് കൃഷ്ണൻനമ്പ്യാതിരി എന്നായിരുന്നു.
കുട്ടിക്കാലം മുതലേ ആധ്യാത്മികജീവിതത്തിൽ കൃഷ്ണന് വലിയ താത്പര്യമായിരുന്നു.
സ്കൂൾ വിദ്യാർഥിയായിരുന്നപ്പോൾ ഒരു സനാതനധർമവിദ്യാർഥി സംഘം ഇദ്ദേഹത്തിന്റെ നേതൃത്വത്തിൽ രൂപംകൊണ്ടു.
ബാംഗ്ളൂർ ശ്രീരാമകൃഷ്ണമഠാധിപതിയും ശ്രീരാമകൃഷ്ണശിഷ്യനുമായിരുന്ന നിർമ്മലാനന്ദസ്വാമിയെ 1913-ൽ കണ്ടുമുട്ടിയതു കൃഷ്ണൻ നമ്പ്യാതിരിയുടെ ജീവിതത്തിലെ ഒരു വഴിത്തിരിവായി ഭവിച്ചു.
ശ്രീരാമകൃഷ്ണമിഷന്റെ ഒന്നാമത്തെ പ്രസിഡന്റായിരുന്ന ബ്രഹ്മാനന്ദസ്വാമി തിരുവനന്തപുരത്തെത്തിയപ്പോൾ കൃഷ്ണൻ നമ്പ്യാതിരി അദ്ദേഹത്തിൽ നിന്ന് ഉപദേശങ്ങൾ കൈക്കൊണ്ടു.
സംസ്കൃതം ഐച്ഛികമായെടുത്ത് 1921-ൽ മദിരാശി സർവകലാശാലയിൽനിന്ന് ബി.എ. (ഓണേഴ്സ്) ബിരുദം നേടി.
1925-ൽ ശ്രീരാമകൃഷ്ണാശ്രമത്തിലെ ഒരംഗമായി ചേർന്നു.
1928-ലാണ് ബാംഗ്ളൂരിൽ വച്ച് 'ആഗമാനന്ദൻ' എന്ന സന്ന്യാസനാമം സ്വീകരിച്ചത്.
1936-ൽ ശ്രീരാമകൃഷ്ണപരമഹംസരുടെ ജന്മശതാബ്ദിവർഷത്തിൽ ആഗമാനന്ദസ്വാമി കാലടിയിൽ രാമകൃഷ്ണ-അദ്വൈതാശ്രമം സ്ഥാപിച്ചു.
കൂടാതെ പുതുക്കാട്ട് മറ്റൊരാശ്രമവുംകൂടി സ്ഥാപിച്ചിട്ടുണ്ട്.
അധഃസ്ഥിതോദ്ധാരണത്തിനും ജാതിനിർമാർജ്ജനത്തിനുംവേണ്ടി ആഗമാനന്ദ സ്വാമികൾ ഗണ്യമായി പ്രയത്നിച്ചിട്ടുണ്ട്.
കേരളത്തിലെ ക്ഷേത്രങ്ങളിൽ ഉത്സവത്തോടനുബന്ധിച്ച് നടത്തുന്ന പരിപാടികളിൽ മതപ്രസംഗങ്ങൾക്ക് സ്ഥാനംകൊടുത്തത് ഇദ്ദേഹത്തിന്റെ നിർദ്ദേശപ്രകാരമാണ്.
ശങ്കരാചാര്യരുടെ ജന്മസ്ഥലമായ കാലടിക്ക് ഭാരതത്തിന്റെ സാംസ്കാരിക ഭൂപടത്തിൽ അർഹിക്കുന്ന സ്ഥാനം നേടിക്കൊടുക്കുന്നതിൽ ആഗമാനന്ദൻ നിർവഹിച്ച സേവനം ശ്രദ്ധേയമാണ്.
കാലടിയിലെ ശ്രീശങ്കരാ കോളജിന്റെ സ്ഥാപകനും ഇദ്ദേഹമാണ്.
ആശ്രമത്തോട് അനുബന്ധിച്ച് ഒരു സംസ്കൃത സ്കൂൾ, അഗതിമന്ദിരം, 'ഹരിജനഹോസ്റ്റൽ', ഗ്രന്ഥശാല എന്നിവയും സ്ഥാപിക്കപ്പെട്ടു.
അമൃതവാണി, പ്രബുദ്ധ കേരളം എന്നീ മാസികകളും ഇവിടെനിന്ന് പ്രസിദ്ധീകരിച്ചിരുന്നു.
എന്നിവയാണ് ഇദ്ദേഹത്തിന്റെ ൽ പ്രധാനപ്പെട്ടവ.
1961-ൽ സ്വാമി സമാധി അടഞ്ഞു.
കൃതികൾ വിവേകാനന്ദസന്ദേശം ശ്രീശങ്കരഭഗവദ്ഗീതാനിരൂപണം വിഷ്ണുപുരാണം (തർജുമ) അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഗമാനന്ദൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആഗസ്റ്റ് 1 (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/August_1_(film)
1988ൽ പുറത്തിറങ്ങിയ ഒരു മലയാളചലച്ചിത്രമാണ് ആഗസ്റ്റ് 1 .
സിബി മലയിൽ സംവിധാനം ചെയ്ത ഈ ചിത്രത്തിനു തിരക്കഥ എഴുതിയത് എസ്.എൻ. സ്വാമി ആണ്.
മമ്മൂട്ടി , സുകുമാരൻ , ക്യാപ്റ്റൻ രാജു , ഉർവശി എന്നിവർ പ്രധാനവേഷങ്ങളിൽ അഭിനയിച്ചു.
1971 ൽ പുറത്തിറങ്ങിയ ദ് ഡേ ഓഫ് ജാക്കൾ എന്ന ഇംഗ്ലീഷ് നോവലിന്റെ കഥയുമായി ഈ സിനിമയുടെ കഥയ്ക്ക് സാമ്യമുൻഡ്.
ഈ ചിത്രത്തിനു രണ്ടാം ഭാഗം ആഗസ്റ്റ് 15 2011-ൽ പുറത്തിറങ്ങി.
കെജിആർ എന്നറിയപ്പെടുന്ന കെ ജി രാമചന്ദ്രൻ പുതിയ മുഖ്യമന്ത്രിയായി തിരഞ്ഞെടുക്കപ്പെട്ടു.
വൃത്തിയുള്ള പ്രതിച്ഛായയുള്ള ഒരു യുവ തുർക്കി എന്ന നിലയിൽ, മുഖ്യമന്ത്രിയുടെ കസേരയ്ക്കുള്ള മറ്റൊരു ശക്തമായ അഭിലാഷമായ കഴുത്തുമുട്ടം വാസുദേവൻ പിള്ളയെ കെജിആർ നിഴലിക്കുന്നു.
മീറ്റിംഗ് കഴിഞ്ഞയുടനെ കഴുത്തുമുട്ടം എരഞ്ഞോളി അബൂബക്കറിനും മത്തായി തോമസ് പാപ്പച്ചനുമൊപ്പം അടുത്ത നീക്കം ആസൂത്രണം ചെയ്യാൻ ഒരു ഹോട്ടൽ മുറിയിൽ ചേരുന്നു.
വിശ്വം എന്ന് പൊതുവെ വിളിക്കപ്പെടുന്ന വിശ്വനാഥൻ, ഒരു ഉന്നത വ്യവസായ പ്രമുഖനും രാഷ്ട്രീയ ലോബിയിസ്റ്റും ഹോട്ടലിൽ അവരോടൊപ്പം ചേരുന്നു.
കഴുതുമുട്ടത്തിന്റെ രാഷ്ട്രീയ സ്‌പോൺസറായ വിശ്വം സംസ്ഥാനത്ത് നിരവധി ബിസിനസ്സ് മോഹങ്ങളുള്ളതിനാൽ ഇപ്പോൾ കടുത്ത പ്രതിസന്ധിയിലാണ്.
വാഗ്ദാനങ്ങൾ നൽകിയ പലരിൽ നിന്നായി നിരവധി കോടി രൂപ വിശ്വം പിരിച്ചെടുത്തിട്ടുണ്ട്.
കെജിആർ അധികാരത്തിൽ തുടർന്നാൽ അദ്ദേഹത്തിന്റെ പദ്ധതികൾ തകരും.
കെജിആറാകട്ടെ, വീട്ടമ്മയായ ഭാര്യ വത്സലയോടൊപ്പം ലളിതജീവിതം നയിക്കുന്നു.
അഴിമതിക്കാരായ ഉദ്യോഗസ്ഥരെ പിരിച്ചുവിടലും സംസ്ഥാനത്തെ മദ്യനയത്തിലെ മാറ്റങ്ങളും ഉൾപ്പെടെ നിരവധി വിപ്ലവകരമായ മാറ്റങ്ങൾ അദ്ദേഹം സംസ്ഥാനത്ത് കൊണ്ടുവരുന്നു.
അദ്ദേഹത്തിന്റെ പാർട്ടി അധ്യക്ഷനായ കൈമൾ പോലും അവനെ മെരുക്കാൻ അഹങ്കാരിയായി കാണുന്നു.
കെജിആറിന്റെ ജനപ്രീതി പെട്ടെന്ന് ഉയർന്നുവരുന്നു.
നിരാശനായ വിശ്വം കെജിആറിനെ വധിക്കാൻ തീരുമാനിക്കുന്നു.
അവൻ തന്റെ സുഹൃത്തുക്കൾക്ക് പദ്ധതി അവതരിപ്പിക്കുന്നു, അവർ പെട്ടെന്ന് അല്ലെങ്കിലും അതിന്റെ ഭാഗമാകാൻ സമ്മതിക്കുന്നു.
മലേഷ്യൻ ആസ്ഥാനമായുള്ള വ്യവസായിയും മദ്രാസിലെ കള്ളക്കടത്തുകാരനുമായ മുനിയാണ്ടി തേവരുമായി വിശ്വം ബന്ധപ്പെടുന്നു, അയാൾ അവനെ ഒരു പ്രൊഫഷണൽ കൊലയാളിയെ പരിചയപ്പെടുത്തുന്നു.
എന്നാൽ തുക അടച്ചതോടെ വീണ്ടും മുഖ്യമന്ത്രിസ്ഥാനം നിഷേധിക്കപ്പെട്ടതോടെ കഴുതുമുട്ടം വഞ്ചിക്കപ്പെട്ടു.
കഴുത്തുമുട്ടം, ലഹരിയുടെ അവസ്ഥയിൽ, പത്രപ്രവർത്തകനായ ഗോപുവിനെ വിളിച്ച് "മുഖ്യമന്ത്രി കെജിആർ ഉടൻ കൊല്ലപ്പെടും" എന്ന വിവരം തുപ്പുന്നു, പക്ഷേ അവന്റെ വ്യക്തിത്വം പാലിക്കാതെ.
വിളിക്കുന്നയാൾ തന്റെ പേര് നൽകുന്നില്ലെങ്കിലും, പത്രപ്രവർത്തകൻ അദ്ദേഹത്തെ കഴുത്തുമുട്ടം എന്ന് തിരിച്ചറിയുന്നു.
അതിനാൽ, അവൻ തന്റെ സുഹൃത്തായ പെരുമാളിന് വിവരം കൈമാറുന്നു.
പെരുമാൾ ഒരു പോലീസ് ഉദ്യോഗസ്ഥനാണ് (ക്രൈംബ്രാഞ്ച് ഡിവൈഎസ്പി).
പെരുമാൾ ആദ്യം ഇതൊന്നും കാര്യമായി എടുക്കുമെന്ന് തോന്നുന്നില്ല, വിളിച്ചയാളുടെ ശബ്ദം മാധ്യമപ്രവർത്തകൻ തിരിച്ചറിയുന്നത് അനുകൂലമല്ലാത്തതിനാൽ, ഇതൊരു തമാശ കോളാണെന്ന് അവർ നിഗമനം ചെയ്യുന്നു.
എന്നിട്ടും, അവർ ഉയർന്ന ഉദ്യോഗസ്ഥർക്ക് സന്ദേശം കൈമാറുന്നു.
ഇപ്പോഴും പൂർണമായും ബോധ്യപ്പെടാത്ത പോലീസ് ഐജി ഇക്കാര്യത്തിൽ ഒരു സാധാരണ അന്വേഷണത്തിന് ഉത്തരവിടുന്നു.
പെരുമാളിനെ കേസ് ഏൽപ്പിച്ചു, വിശ്വത്തിനെ അറസ്റ്റ് ചെയ്തുകൊണ്ട് അദ്ദേഹം അന്വേഷണം ആരംഭിക്കുന്നു.